Die rede vir akteur Michael J. Fox se alkoholprobleem
JY LEES NOU Die rede vir akteur Michael J. Fox se alkoholprobleem
Dié 52-jarige akteur het onlangs erken dat sy stryd met Parkinsonssiekte die rede agter sy drankprobleem is...
Toe dié akteur in 1991 met Parkinson se siekte gediagnoseer is, was hy só platgeslaan dat hy na drank gedraai het.
Dié 52-jarige akteur het onlangs in 'n radio-onderhoud erken dat hy 'n drankprobleem ontwikkel het as 'n manier om sy diagnose te verwerk. "Ek het gewoonlik net by spesiale geleenthede iets gedrink, maar toe begin ek alleen drink - élke dag."
Hy het besluit om vir sielkundige berading te gaan, sodat hy op die regte manier sy diagnose kan verwerk. "Dit was 'n baie rowwe tyd en ek het nie die nodige 'gereedskap' gehad om die siekte te verwerk nie," het hy gesê. "Maar nadat ek vir terapie gegaan het, kon ek daarmee begin vrede maak. Ek moes ook leer dat dit met 'n doel vir my gegee is, en ek aanvaar dit nóú so."
Michael het nie dat sy siekte hom terughou nie. Hy het aanhou werk in die televisie- en filmbedryf. Hy het ook onlangs sy eie sitkom The Michael J. Fox Show bekendgestel.
Michael bewys met dié sitkom dat mense met Parkinson se siekte 'n normale lewe kan lei. In dié program speel hy Mike - 'n pa wat aan Parkinson se siekte ly en dit geniet om sy toestand tot sy voordeel te gebruik nadat hy as nuusleser afgedank is. Dít lei natuurlik tot baie komiese situasies.